اوسترالیا باش ناظیری اسکات موریسون، 18 می‌ده کئچیریله‌جک عمومی سئچیم ایشلرینی آپاردیغی آلبوری شهرینده، بیر قادین‌ین یومورتا سالدیریسینا معروض قالدی.
یئنی جنوبی ولز ایالتی‌نین آلبوری شهرینده، اؤلکه قادین‌لار بیرلیگی (CWA) طرفین‌دن تشکیل اولونان تدبیره قاتیلان و مطبوعات نماینده‌لرینه بیانات بولونان موریسونون باشینا، آدی آچیقلانمایان 25 یاش‌لی گنج بیر قادین، الینده توتدوغو یومورتانی آتیب.
حادثه‌دن سونرا قوروق‌لار طرفین‌دن نظارت آلتینا آلینا‌راق سالوندان چیخاریلان و پولیس طرفین‌دن نظارته آلینان قادین‌ین، اعتراضی نییه حیاتا کئچیردیگی باره‌ده هر هانسی بیر بیانات وئریلمه‌دی.
سالدیری اسناسیندا قاریشیق‌لیقدا یئره دوشن یاش‌لی بیر قادینی قال‌دیران و یاخشی اولوب اولمادیغینی سوروشان باش ناظیر موریسون، سالدیرییا دایر سوسیال مئدیا حسابین‌دان آپاردیغی پایلاشیمدا،
آلبوری‌ده بوگونکو حادثه حاقین‌داکی ناراحاتلیغیم، یئره ییخیلان یاش‌لی قادین اوچون ایدی. اونا کؤمک ائتدیم و ساریلدیم." ایفاده‌لرینی ایستیفاده ائتدی.
آناموخالفت لیدری بیل شورتن، اسکات موریسونا سالدیرینی "دهشت‌لی و اوتانج وئریجی بیر داورانیش" اولا‌راق آدلاندیریدی، "اینسان‌لارین دینج اعتراض حرکتلری کئچیرمه‌سینه ایجازه وئریلیر، آنجاق زورا یاخین‌لاشان هر بیر شئی قبول ائدیلمز." سؤزلری ایله ده اعتراض گؤستردی.
اؤلکه قادین‌لار بیرلیگی ده باش ناظیر موریسونا یومورتا سالدیریسی حیاتا کئچیرن قادین‌ین بیرلیک عضوو اولمادیغینی آچیقلاییب.
